​STIRE ACTUALIZATA

Marsul sindicalistilor CFR a inceput in jurul orei 11:00, transmite B1TV. Protestatarii au plecat de la sediul Ministerul Transporturilor (Parcul Garii de Nord), indreptandu-se catre Piata Victoriei unde se va desfasura un miting, intre orele 11:45 si 12:15.Sindicalistii CFR s-au adunat, joi dimineata, in fata Ministerului Transporturilor, unde au protestat mai bine de o ora. Acestia au afisat bannere cu insemnele federatiilor sindicale din care fac parte, dar si cu mesaje prin care cer "salarii decente, nu de mizerie". Sindicalistii scandeaza "Vrem sa muncim", "Unitate", "Hotii" si "Stop privatizarii".Reprezentantii protestatarii au spus ca, daca din 2007 pana in 2008, in CFR Marfa erau 240.000 de angajati, acum mai sunt doar 51.000 de angajati, care raspund de 11.000 de kilometri de cale ferata, in conditiile in care pe caile ferate "se transporta bogatiile Romaniei".Sindicalistii au mai spus ca vor sa declanseze greva generala si cer demisia Executivului, intrucat nu este in stare sa ia masuri pentru a salva CFR Marfa si locurile de munca ale angajatilor."Au inteles ca trebuie sa conduca calea ferata prin disponibilizari, si nu prin revigorarea acesteia", au spus sindicalistii.Protestatarii ii acuza pe guvernanti ca sunt preocupati "sa asculte ordinele FMI", in loc sa salveze economia."Vrem sa salvam transportul feroviar din Romania, indiferent de ceea ce doresc conducatorii", au mai spus reprezentantii sindicalistilor CFR, precizand ca astazi vor lua o decizie istorica.Dupa ce au protestat aproximativ o ora in fata Minsiterului Transporturilor, cei peste 2.500 de sindicalisti au pelcat in mars spre sediul Guvernului, unde vor continua protestul, in spatiul delimitat de Bulevardul Aviatorilor, Soseaua Kiseleff si breteaua aflata in prelungirea Bulevardului Iancu de Hunedoara.Traficul rutier este restrictionat joi in zona Piata Victoriei din Capitala pentru protestul sindicalistilor CFR."In intervalul orar 11:00 - 11:45, va avea loc un mars pe traseul: sediul Ministerul Transporturilor (Parcul Garii de Nord) - str. Gara de Nord - breteaua de legatura dintre str. Garii de Nord si Calea Grivitei - Calea Grivitei - str.Polizu - str. Buzesti - Piata Victoriei, informeaza Brigada Rutiera a Capitalei.Deplasarea se va face pe banda I si pe banda II de circulatie.In intervalul orar 11:45 - 12:15, se va desfasura mitingul in Piata Victoriei, in spatiul delimitat de bd. Aviatorilor, sos. Kiseleff si breteaua aflata in prelungirea bd. Iancu de Hunedoara. Pe timpul protestului, circulatia rutiera va fi resistematizata in Piata Victoriei, prin asigurarea circulatiei in doua sensuri pe bd. Aviatorilor catre Calea Victoriei si bd. Lascar Catargiu, mai informeaza sursa citata.

Peste 5.000 de sindicalisti de la CFR vor protesta la inceput in fata Ministerului Transporturilor si vor merge apoi in mars pana la sediul Guvernului, a declarat pentru Mediafax, presedintele Federatiei Mecanicilor de Locomotiva, Iulian Mantescu.

Liderul sindical a declarat ca actiunile de protest sunt autorizate pentru 6.000 de persoane si ar urma sa inceapa la Ministerul Transporturilor.



Aproximativ 200 de sindicalisti de la Federatia Mecanicilor de Locomotiva au protestat, saptamana trecuta, la sediul Ministerului de Finante, nemultumiti de disponibilizarile care ar urma sa aiba loc la CFR, de lipsa platilor compensatorii si de reducerea timpului de lucru de la cinci la patru zile pe saptamana.

Sindicalistii au spus ca vor ca salariile pentru angajatii de la CFR sa fie de cel putin 500 de euro, precizand ca daca sunt bani pentru salarii foarte mari acordate "generalilor si coloneilor", ar trebui sa se gaseasca resurse si pentru ei.